**COVID-19** UPDATES

Community Fact Sheet

Wyndham City Customer Service

9742 0777 | mail@wyndham.vic.gov.au

[**www.wyndham.vic.gov.au/covid19**](http://www.wyndham.vic.gov.au/covid19)

**کرونا وائرس (COVID-19) کے حوالے سے صحت کے لیے ہدایات:** تازہ ترین معلومات اور ہدایات کے لیے دیکھیں:

[www.dhhs.vic.gov.au/coronavirus](http://www.dhhs.vic.gov.au/coronavirus)

**کرونا وائرس ہاٹ لائن:** اگر آپ کو فکر ہے کہ شاید آپ کو کرونا وائرس (COVID-19) ہو گیا ہے تو کرونا وائرس ہاٹ لائن

 **1800 675 398** کو فون کریں (24 گھنٹے)۔

**امدادی خدمات، خوراک اور اشیائے ضرورت:** اگر آپ کے پاس خوراک کم ہے یا بالکل نہیں ہے اور آپ ضروری چیزیں حاصل نہیں کر سکتے تو ہنگامی امدادی پیکیج کے لیے کرونا وائرس ہاٹ لائن**1800 675 398** کو فون کریں (24 گھنٹے)۔آپ کو [www.wyndham.vic.gov.au/covid19](http://www.wyndham.vic.gov.au/covid19) پر رہائش، گھریلو تشدّد، ذہنی صحت اور دوسری امدادی خدمات کی فہرست بھی مل جائے گی۔

**زبانی ترجمے کی خدمات:** اگر آپ کو انٹرپریٹر (زبانی مترجم) کی ضرورت ہے تو **13 14 50** پرTIS National کو فون کریں۔

**سٹیج 4 کی پابندیاں**

**اتوار 2 اگست کو شام 6 بجے سے میٹروپولیٹن میلبرن میں سٹیج 4 کی پابندیاں شروع ہو رہی ہیں جن کا مقصد** **COVID-19 کا پھیلاؤ محدود کرنا ہے۔**

**ان پابندیوں کے تحت:**

* روزانہ رات 8 بجے اور صبح 5 بجے کے درمیان کرفیو لگے گا۔ اس کا مطلب ہے کہ آپ گھر میں رہنے کے **پابند** ہیں، سوائے اس کے کہ آپ کام، کسی کی دیکھ بھال کے لیے یا طبی علاج حاصل کرنے کے لیے جا رہے ہوں۔
* ان گھنٹوں کے علاوہ، آپ اب بھی صرف چار وجوہ سے گھر سے نکل سکتے ہیں: خوراک خریدنے، ضرورت کی چیزیں اور خدمات لینے، کام یا تعلیم اور ورزش کے لیے۔
* ورزش کے لیے **زیادہ سے زیادہ** 1 گھنٹا روزانہ کی حد ہے جو آپ اپنے گھر سے 5 کلومیٹر کے اندر اندر کریں گے اور آپ کے ساتھ صرف ایک اور شخص موجود رہ سکتا ہے۔
* اب مچھلی کے شکار اور گاف جیسی سرگرمیوں سمیت منظّم کھیلوں اور تفریح پر پابندی ہے۔
* آپ کے گھر میں رہنے والوں میں سے صرف ایک شخص دن میں ایک بار، گھر سے 5 کلومیٹر کے اندر اندر، قریب ترین سپر مارکیٹ میں خریداری کر سکتا ہے۔ استثناء: دیکھ بھال فراہم کرنا اور بوڑھوں کی مدد۔
* تمام سکول بدھ 5 اگست سے دوبارہ فاصلاتی تعلیم شروع کر رہے ہیں۔ استثناء: خاص مشکلات کا شکار گھرانے، انتہائی ضرورت کے شعبوں میں کام کرنے والوں کے بچے۔
* کنڈرگارٹن خدمات بدھ 5 اگست سے دوبارہ فاصلاتی اور حسب ضرورت لچکدار تعلیم شروع کر رہی ہیں۔ استثناء: خاص مشکلات کا شکار گھرانے، انتہائی ضرورت کے شعبوں میں کام کرنے والوں کے بچے۔
* چائلڈ کیئر کے مراکز بند ہو رہے ہیں: استثناء: خاص مشکلات کا شکار گھرانے، انتہائی ضرورت کے شعبوں میں کام کرنے والوں کے بچے۔

**ٹیسٹ کروائیں:**

اگر آپ کو بخار، ٹھنڈ لگنے کی کپکپی یا پسینے آنے، کھانسی، گلے میں درد یا خراش، سانس لینے میں مشکل، ناک بہنے اور سونگھنے کی حسّ ختم ہو جانے کا تجربہ ہو تو براہ مہربانیCOVID-19 ٹیسٹ کروائیں۔ یہ ٹیسٹ سب کے لیے مفت ہے اور اس میں صرف ایک منٹ لگتا ہے۔ آپ کو ٹیسٹ کے فوراً بعد گھر چلے جانا چاہیے اور ٹیسٹ کا نتیجہ ملنے تک خود کو دوسرے لوگوں سے الگ رکھنا چاہیے۔ اس علاقے میں ٹیسٹنگ کے کچھ مقامات یہ ہیں:

* **Pacific Werribee:** 250 Heaths Road, Werribee (صرف پیر تا جمعہ، صبح 9 بجے سے شام 5 بجے)
* **Wootten Road Reserve:** Wootten Road, Tarneit (پیر تا جمعہ، صبح 10 بجے سے شام 7 بجے۔ ہفتہ و اتوار، صبح 10 بجے سے شام 4 بجے)
* **IPC Health:** 510 Ballan Road, Wyndham Vale (بکنگ کے لیے [یہاں کلک کریں](https://bookings.nookal.com/bookings/appointment/NNRTG/DPFNH?b2de84ba2ecca4a375e1cc150af60c7e=e0eea9b21318e9c821d7ce48a2d83ff1))
* **ACL Werribee:** 19 Princes Highway, Werribee (اس جگہ آنے کے لیے جی پی کی ریفرل ضروری ہے)
* **4Cyte Pathology:** 106 Heaths Road, Hoppers Crossing (اس جگہ آنے کے لیے جی پی کی ریفرل ضروری ہے)

**WYNDHAM سٹی کاؤنسل کی خدمات:** آپ کو اور ہماری کمیونٹی کو محفوظ رکھنے کے لیے کاؤنسل کی خدمات اور اداروں میں بہت سی تبدیلیاں کی گئی ہیں۔ ان تبدیلیوں کے بارے میں تازہ ترین معلومات اور مدد کے لیے:

یہاں ہماری ویب سائیٹ دیکھیں: [www.wyndham.vic.gov.au/covid19](http://www.wyndham.vic.gov.au/covid19)

ہمیں ای میل کریں: COVID-19enquiries@wyndham.vic.gov.au

اگر آپ سماعت سے محروم ہیں یا آپ کی سماعت یا گویائی میں نقص ہے: آپ نیشنل ریلے سروس (NRS) کے ذریعے کاؤنسل کو فون کر سکتے ہیں۔

* TTY استعمال کرنے والے133 677 پر فون کریں اور پھر 03 9742 0777 سے کال ملانے کو کہیں۔
* Speak and Listen (سپیچ ٹو سپیچ ریلے) 1300 555 727 پر فون کریں اور پھر 03 9742 0777 سے کال ملانے کو کہیں۔
* انٹرنیٹ ریلے استعمال کرنے والے NRS سے کنیکٹ کریں اور پھر 03 9742 0777 مانگیں۔

**WYNDHAM سٹی کاؤنسل کسٹمر سروس:**

سوک سنٹر بند ہے۔

آپ کو کاؤنسل کی خدمات کے بارے میں عام سوالات کے لیے مدد آن لائن [www.wyndham.vic.gov.au](http://www.wyndham.vic.gov.au) پر یا mail@wyndham.vic.gov.auکو ای میل کر کے یا9742 0777 پر فون کر کے مل سکتی ہے۔

**لائبریریاں**

لائبریریاں عوام کے لیے بند ہیں:

**اس دوران ہماری مفت آن لائن لائبریری سروس دیکھیں جہاں ای بکس، بآواز کتابیں، رسالے، تعلیمی پروگرام اور بہت سی دوسری چیزیں مفت دستیاب ہیں۔ مزید معلومات یہاں دیکھیں:** [**https://bit.ly/2ZYHIpF**](https://bit.ly/2ZYHIpF)

**کوڑا اور ری سائیکلنگ:** اب بھی آپ کے گھر کے کوڑے دانوں سے اکٹھا کیا جا رہا ہے۔

**ماں اور بچے کی صحت کی خدمات:**

تمام گھرانوں کے لیے فون پر مشورہ جاری ہے۔9742 8148 پر صبح 8 بجے اور شام 4.30 بجے کے درمیان فون کر کے یا MCH.Appointments@wyndham.vic.gov.au پر ای میل کر کے مشورے کا وقت حاصل کریں۔

13 22 29 پر فون کر کے ہفتے کے ساتوں دن اور دن کے 24 گھنٹے مدد لی جا سکتی ہے۔

**شیرخوار بچوں اور بڑے بچوں کے لیے امیونائزیشن:** جاری رہے گی۔ پہلے وقت لینا ضروری ہے۔ مزید معلومات کے لیے[www.wyndham.vic.gov.au/covid19](http://www.wyndham.vic.gov.au/covid19) دیکھیں یا **9742 0777** پر کال کریں۔

**یوتھ کاؤنسلنگ (نوجوانوں کے لیے ماہرانہ مشورہ):** نوجوان افراد اور ان کے گھر والوں کے لیے فون اور آن لائن وڈیو کاؤنسلنگ دستیاب ہے۔ مزید معلومات کے لیے[www.wyndham.vic.gov.au/covid19](http://www.wyndham.vic.gov.au/covid19) دیکھیں یا **9742 0777** پر کال کریں۔ ہمارے تجربہ کار اور پیشہ ور کاؤنسلر کسی بھی موضوع پر یا مدد طلب معاملے پر آپ کی کال کا جواب بڑی خوشی سے دیتے ہیں۔ کوئی مسئلہ اتنا چھوٹا نہیں کہ ہم اسے توجہ نہ دیں – ہماری دعوت ہے کہ آپ کو جب بھی ضرورت محسوس ہو، آپ مدد مانگیں۔

**کوڑا اور فالتو چیزیں پھینکنے کا مقام (TIP):** لوگوں کے لیے tip بند ہے۔

آخری تبدیلیاں 4 اگست 2020 کو کی گئیں۔ تازہ ترین معلومات کے لیے دیکھیں [*www.wyndham.vic.gov.au/covid19*](http://www.wyndham.vic.gov.au/covid19)

**www.wyndham.vic.gov.au/covid19**

Wyndham City Customer Service

9742 0777 | mail@wyndham.vic.gov.au